**Albert Hofmann** (\* 11. január 1906, Baden, Švajčiarsko – † 29. apríl 2008, Burg im Leimental) bol švajčiarsky vedec, ktorý sa preslávil tým, že ako prvý previedol chemickú syntézu, užil a učil o psychedelických efektoch dietylamidu kyseliny lysergovej (LSD). Hofmann bol autorom viac ako 100 vedeckých článkov a napísal mnoho kníh, vrátane *LSD: Moje problémové dieťa*. 11. augusta 2006, kedy Hofmann oslavoval svoje sté narodeniny, bolo začaté medzinárodné sympózium ohľadom LSD.

Biografia
---------

Hofmann sa narodil v Badene, Švajčiarsko a vyštudoval chémiu na Zürišskej univerzite. Jeho hlavným záujmom bola rastlinná a živočíšna chémia a neskôr začal dôležitý výskum ohľadom chemickej štruktúry známej zvieracej látke chitíne, za ktorý aj dostal doktorát.

### Syntéza LSD

Hofmann sa pridal k farmaceuticko-chemickému oddeleniu Sandozských laboratórií (teraz Novartis), ktoré sa nachádzajú v Bazileji, ako spolupracovník profesora Arthura Stolla, zakladateľa a riaditeľa farmaceutického oddelenia. Začal študovať liečivú rastlinu cibuľu morskú (*Scilla*) a hubový námeľ (kyjaničku purpurovú) ako časť programu na očistenie a syntézu aktívnych zložiek na farmaceutické použitie, kde jeho hlavným podielom bolo objasniť chemickú štruktúru obyčajného jadra glykozidov cibule morskej. Kým skúmal deriváty kyseliny lysergovej, ako prvý previedol syntézu LSD-25 v roku 1938; hlavným cieľom syntézy však bolo vyrobiť stimulant dýchacieho a obehového systému (analeptikum). Päť rokov sa o zlúčeninu nikto nezaujímal, až 16. apríla 1943, kedy sa Hofmann rozhodol pozrieť sa na ňu znova. Keď znova robil syntézu LSD, omylom sa mu absorbovalo trochu LSD cez prsty a náhodou objavil jej silné efekty, keď išiel na bicykli domov. O tri dni neskôr, 19. apríla, Hofmann vedome užil 250 mikrogramov LSD. Nasledovala séria experimentov, ktoré Hofmann prevádzal na sebe a na svojich kolegoch. Ako prvý napísal o týchto pokusoch 19. apríla 1943 a v jeho poznatku stálo, že zažil javy, do ktorých možno zaradiť „značnú nesústredenosť kombinovanú s ľahkým závratom" a „extrémne stimulovanú predstavivosť".

### Ďalší výskum

Albert Hofmann v roku 2006

|  |  |  |  |  |
| --- | --- | --- | --- | --- |
| 

|  |  |  |
| --- | --- | --- |
| „ | Myslím si, že v ľudskej evolúcii nikdy nebolo potrebné mať túto látku LSD.Je to len nástroj, ktorý nás má zmeniť na tých, na ktorých sme určení. | "|
| – Albert Hofmann |

 |

Hofmann sa stal riaditeľom oddelenia prírodných produktov v Sandoze a pustil sa do študovania halucinogénnych látok, ktoré boli nájdené v mexických hríboch a iných rastlinách a ktoré používali domorodí obyvatelia. Viedlo to k syntéze psilocybínu, aktívneho činiteľa mnohých „zázračných húb". Hofmann sa tiež zaujímal o semienka mexickej povíjnice z druhu *Rivea corymbosa*, ktoré sú domácimi nazývané ako *Ololiuhqui*. Bol prekvapený, keď našiel aktívnu zložku v Ololiuhqui, amid kyseliny lysergovej (LSA), ktorý má veľmi blízko LSD.

V roku 1962, on a jeho manželka Anita vycestovali do južného Mexika, pretože chceli nájsť rastlinu „Ska Maria Pastora" (Listy pastierky Márie), neskôr známe ako šalvia divotvorná (*Salvia divinorum*). Dokázali nájsť vzorky tejto rastliny, ale nikdy sa im nepodarilo identifikovať aktívnu zložku, ktorá bola neskôr objavená a pomenovaná ako diterpenoid Salvinorín A.

V roku 1963 sa Hofmann zúčastnil na každoročnom zhromaždení Svetovej akadémie umení a vied (WAAS) v Štokholme.

Hofmann nazýval LSD ako „liek pre dušu" a bol znechutený celosvetovou prohibíciou, ktorá jeho objav zašliapala do zeme. „*Bolo to veľmi úspešných 10 rokov psychoanalýzy,*" tvrdil, s dodatkom, že drogy sa zmocnilo mládežnícke hnutie 60.-tych rokov Hippies a potom neférovo démonizované vládami, ktoré hnutiu oponovalo. Priznal, že LSD môže byť nebezpečné, ak sa dostane do zlých rúk.

V decembri 2007 dovolili švajčiarske lekárske úrady psychoterapeutovi previesť psychoterapeutické experimenty na pacientoch, ktorí trpia posledným štádiom rakoviny a inými smrteľnými chorobami. Hoci sa experimenty ešte nezačali, budú reprezentovať prvú štúdiu terapeutických efektov LSD na ľuďoch po 35 rokoch, pretože ostatné štúdiá sa zamerali na efekty drogy na vedomie a telo. Hofmann podporoval štúdiu a neprestával veriť v terapeutické výhody LSD.

Hofmann mal prednášať na Svetovom psychedelickom zhromaždení od 21. do 24. marca, kvôli slabému zdraviu bol však nútený odstúpiť.

### Smrť

Albert Hofmann zomrel na následok infarktu 29. apríla 2008 v dedine Burg im Leimental neďaleko Bazileja vo veku 102 rokov.

Referencie
----------

1. ↑  Albert Hofmann, Multidisciplinárna asociácia pre psychedelické štúdiá. Pridané: 28. 8. 2008.
2. 1 2  Nekrológ: Albert Hofmann, vynálezca LSD
3. 1 2   '**LSD: Moje problémové dieťa*: Kapitola 1* [online]. [Cit. 2008-08-29]. Dostupné online. Archivované 2009-09-13 z originálu.**
4. ↑   *LSD: The Geek's Wonder Drug?* [online]. [Cit. 2008-04-29]. Dostupné online.
5. ↑  Bleidt, Barry; Michael Montagne (1996). *Clinical Research in Pharmaceutical Development*. Informa Health Care, 36, 42-43. ISBN 0-8247-9745-0.
6. ↑  Článok v New York Times, (po anglicky)
7. ↑  Návrat LSD[nefunkčný odkaz], swissinfo.ch (po nemecky)
8. ↑  World Psychedelic Forum
9. ↑  Zomrel Albert HOfmann: muž, ktorý objavil LSD Archivované 2008-09-03 na Wayback Machine, dnes.atlas.sk

Externé odkazy
--------------

* Nadácia Alberta Hofmanna (po anglicky)
* LSD: Moje problémové dieťa Archivované 2009-09-13 na Wayback Machine, plný text online (po česky)

Autoritné údaje: * BnF: 119076304
* GND: 119138034
* ISNI: 0000 0001 2143 5183
* LCCN: n79059862
* NK ČR: jn20000602967
* SNK: 157582
* VIAF: 91751646
* WorldCat: lccn-n79059862